รัฐบาลไทย-ข่าวทำเนียบรัฐบาล-อำเภอสวี สนองนโยบายเร่งด่วนกระทรวงมหาดไทย (Quick win) ลงพื้นที่ช่วยเหลือนำผู้ป่วยจิตเภท 3 ราย เข้ารับการรักษา เน้นย้ำ เดินหน้าพุ่งเป้า Re X-Ray อย่างต่อเนื่อง
วันอังคารที่ 5 มีนาคม 2567
05/03/2567
อําเภอสวี สนองนโยบายเร่งด่วนกระทรวงมหาดไทย (Quick win) ลงพื้นที่ช่วยเหลือนําผู้ป่วยจิตเภท 3 ราย เข้ารับการรักษา เน้นย้ํา เดินหน้าพุ่งเป้า Re X-Ray อย่างต่อเนื่อง
อําเภอสวี สนองนโยบายเร่งด่วนกระทรวงมหาดไทย (Quick win) ลงพื้นที่ช่วยเหลือนําผู้ป่วยจิตเภท 3 ราย เข้ารับการรักษา เน้นย้ํา เดินหน้าพุ่งเป้า Re X-Ray อย่างต่อเนื่อง เพื่อให้ประชาคนไทยสามารถใช้ชีวิตในสังคมได้อย่างมีความสุข และปลอดภัยจากยาเสพติด
เมื่อวันที่ 4 มี.ค.67 นายไตรทิพย์ สกุลประดิษฐ์ นายอําเภอสวี เปิดเผยว่า อําเภอสวี จังหวัดชุมพรได้ดําเนินการตรวจค้น Re X-Ray หมู่บ้าน/ชุมชน ค้นหาผู้ป่วยที่มีอาการทางจิตอันเนื่องมาจากผลกระทบของยาเสพติดในพื้นที่อําเภอสวี เพื่อเข้ารับการบําบัดรักษา ซึ่งเป็นการตอบสนองนโยบายเร่งด่วนของกระทรวงมหาดไทย (Quick win) ที่เน้นย้ําสั่งการให้ผู้ว่าราชการจังหวัด และนายอําเภอทุกแห่ง “แยกปลา ออกจากน้ํา” ให้ความสําคัญกับการป้องกัน ปราบปรามผู้ค้า ควบคู่กับการรักษา และฟื้นฟูผู้ป่วยยาเสพติด เพื่อเร่งป้องกันและแก้ไขปัญหายาเสพติดที่เกิดขึ้นในสังคมไทย
นายไตรทิพย์ สกุลประดิษฐ์ นายอําเภอสวี กล่าวว่า อําเภอสวี จังหวัดชุมพร มีความมุ่งมั่นที่จะป้องกันและแก้ไขปัญหายาเสพติด รวมไปถึงให้การช่วยเหลือผู้ที่มีอาการทางจิต อันเป็นผลกระทบมาจากการเสพยาเสพติดมาอย่างต่อเนื่อง โดยล่าสุดตนในฐานะผู้อํานวยการศูนย์ปฏิบัติการป้องกันและปราบปรามยาเสพติดอําเภอสวี ได้สั่งการให้ฝ่ายปกครอง และสมาชิกกองอาสารักษาดินแดนอําเภอสวี 5 ตรวจสอบและเข้าดําเนินการช่วยเหลือผู้มีอาการทางจิต ตามที่ได้รับแจ้งเข้ามาจากประชาชนในพื้นที่ดังกล่าว
“จากการเข้าตรวจสอบพบว่า มีผู้ป่วยที่มีอาการทางจิต และต้องได้รับการบําบัดรักษา จํานวน 3 ราย ซึ่งทั้ง 3 ราย เคยมีประวัติเข้ารับการบําบัดรักษาอาการทางจิตที่โรงพยาบาลสวนสราญรมย์ จังหวัดสุราษฎ์ธานี และจากการตรวจสอบของเจ้าหน้าที่ มีการกลับมาเสพยาเสพติดทําให้มีอาการทางจิตอีก ได้แก่ 1) นายเอกรัตน์ หมู่ 3 ตําบลด่านสวี อําเภอสวี ลักษณะอาการทางจิต มีอาการพูดจาคนเดียว ก่อความวุ่นวายและสร้างความหวาดระแวงให้กับชาวบ้านบริเวณโดยรอบ จนเป็นที่หวาดกลัวของประชาชนในชุมชน เจ้าหน้าที่ได้ควบคุมตัวส่งโรงพยาบาลสวีเพื่อประเมินอาการ และเข้ารับการบําบัดรักษาต่อไป (ทราบเบื้องต้นว่ามีการส่งต่อไปที่โรงพยาบาลสวนสราญรมย์ จังหวัดสุราษฎร์ธานี) 2) นายกิตติศักดิ์ หมู่ 3 ตําบลตรน อําเภอสวี ลักษณะอาการทางจิต มีพฤติกรรมก้าวร้าว และไม่รับประทานยาตามแพทย์สั่ง จากการสอบถามมารดาที่ร้องขอความช่วยเหลือ ทําให้ทราบว่ามีพฤติกรรมเสี่ยงต่อบิดามารดา เช่น การข่มขู่ และ อาการรุนแรงขึ้นจนน่ากลัว เจ้าหน้าที่จึงควบคุมตัวส่งโรงพยาบาลสวี ประเมินอาการเพื่อเข้ารับการบําบัดรักษาต่อไป และ 3) นายณัฐวุฒิ หมู่ 9 ตําบลทุ่งระยะ อําเภอสวี ลักษณะอาการทางจิตมีพฤติกรรมก้าวร้าว ข่มขู่พระที่เดินบิณฑบาต ส่งเสียงดังก้าวร้าว ขู่จะฆ่า ทําให้ชาวบ้านใกล้เคียงหวาดกลัว และพกพาอาวุธมีดอยู่ตลอด เจ้าหน้าที่ตึงควบคุมตัวส่งโรงพยาบาลสวี ประเมินอาการเพื่อเข้ารับการบําบัดรักษาต่อไป” นายไตรทิพย์ฯ กล่าว
นายไตรทิพย์ สกุลประดิษฐ์ นายอําเภอสวี กล่าวต่ออีกว่า สิ่งสําคัญนอกจากการดําเนินการนําตัวผู้ค้ามาดําเนินคดี และผู้ป่วยยาเสพติดมาบําบัดรักษา คือ การ Re X-Ray นําผู้ป่วยทางจิตที่มีผลกระทบมาจากการเสพยาเสพติด หรือการดื่มสุราเรื้อรัง มาเข้าสู่กระบวนการบําบัดรักษา และฟื้นฟูให้เร็วที่สุด ซึ่งเป็นการตอบสนองนโยบายเร่งด่วนของกระทรวงมหาดไทย (Quick win) และอําเภอสวีได้มีการรณรงค์ในเรื่องการดําเนินการแก้ไขปัญหายาเสพติด และการดื่มสุราเรื้อรังอย่างจริงจังและต่อเนื่อง รวมทั้งดําเนินการด้านการปราบปรามผู้ค้ารายย่อย และการขยายผลไปสู่ผู้ค้ารายใหญ่ เพื่อแยกปลา ออกจากน้ํา หรือตัดวงจรยาเสพติดให้หมดไป อีกทั้งยังเป็นการสร้างความเชื่อมั่นต่อพี่น้องประชาชนว่าจะสามารถใช้ชีวิตในสังคมได้อย่างมีความสุข ปลอดภัย ไม่ต้องหวาดระแวง หรือเดือดร้อนรําคาญจากการกระทําผิดกฎหมายทุกรูปแบบ ซึ่งอําเภอสวีได้บูรณาการการทํางานระหว่างฝ่ายปกครอง ตํารวจ ทหาร และหน่วยงานด้านความมั่นคงอย่างไร้รอยต่อ เพื่อปฏิบัติหน้าที่ตามกฎหมายให้กับพี่น้องประชาชนอย่างเข้มแข็งต่อไป
“ขอขอบคุณเจ้าหน้าที่และหน่วยงานที่เกี่ยวข้องทุกฝ่ายที่ช่วยกันดําเนินภารกิจที่สําคัญนี้อย่างเข้มแข็ง และขอกําชับทุกฝ่ายให้เดินหน้าพุ่งเป้า Re X-Ray ในทุกพื้นที่อย่างต่อเนื่อง เพื่อกวาดล้างสิ่งผิดกฎหมาย อันจะทําให้สังคมมีความสงบเรียบร้อย เกิดสวัสดิภาพ พี่น้องประชาชนมีความปลอดภัยในชีวิตและทรัพย์สิน และที่ผ่านมาอําเภอสวีได้บูรณาการทุกภาคส่วน “บําบัดทุกข์ บํารุงสุข” และรักษาความมั่นคงและความสงบเรียบร้อย เพื่อให้ทุกคนในสังคมได้ใช้ชีวิตอย่างมีความสุข ทั้งนี้ ขอให้พี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง” นายไตรทิพย์ฯ กล่าวทิ้งท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood